नया रिकॉर्ड भी बना, HDFC 28.5 % मार्केट शेयर के साथ टॉप पर; SBI दूसरे नंबर पर
क्रेडिट कार्ड उपभोक्ताओं ने मई महीने में ऑल टाइम हाई रिकार्ड ₹1.4 ट्रीलियन के पेमेंट्स किए। भारतीय रिज़र्व बैंक (RBI) के हाल ही में जारी किए गए आंकड़ों से यह जानकारी मिली है। आरबीआई के इस मासिक रिपोर्ट के आंकड़ों से पता चलता है कि
क्रेडिट कार्ड यूजर्स ने मई महीने में रिकॉर्ड ₹1.4 ट्रिलियन यानी 1.4 लाख करोड़ रुपए के पेमेंट्स किए। ये क्रेडिट कार्ड खर्च का नया ऑल टाइम हाई भी बन गया है। भारतीय रिजर्व बैंक (RBI) के हाल ही में जारी किए गए आंकड़ों से यह जानकारी मिली है।
कार्ड की संख्या मई महीने में बढ़कर 8.74 करोड़ के पार हुई
RBI की रिपोर्ट से पता चलता है कि क्रेडिट कार्ड पर कुल खर्च या बकाया, जो वित्त वर्ष 2022-23 में पूरे साल स्थिर रहा था। इस साल यह 5% महीने दर महीने की रफ्तार से बढ़ रहा है। इसी तरह उपयोग में आने वाले कार्ड की संख्या मई महीने में 50 लाख बढ़कर 8 करोड़ 74 लाख के आंकड़े को पार कर गई है।
जनवरी 2023 में देश में 8.24 करोड़ सक्रिय कार्ड थे
यह RBI के आंकड़ों के अनुसार मई में अब तक का उच्चतम स्तर है। इनमें से 20 लाख कार्ड केवल वित्त वर्ष 2023-24 के पहले दो महीनों में लिए गए हैं। आंकड़े बताते हैं कि जनवरी 2023 में देश में 8.24 करोड़ सक्रिय कार्ड थे। जिनकी संख्या लगातार बढ़ते हुए अप्रैल तक 8.65 करोड़ तक पहुंच गई।
RBI के आंकड़ों के अनुसार, पूरे वित्त वर्ष-23 में क्रेडिट कार्ड खर्च 1.1 से 1.2 लाख करोड़ रुपए के बीच था, लेकिन इस साल मई में 1.4 लाख करोड़ रुपए के ऑल टाइम हाई पर पहुंच गया, जिससे यह भी पता चला कि प्रति कार्ड औसत खर्च 16,144 रुपए के टॉप पर पहुंच गया है।
मई महीने तक किस बैंक के कितने कार्ड्स...
HDFC बैंक के मई में 1.81 करोड़ से ज्यादा कार्ड्स सक्रिय थे
HDFC बैंक के मई में 1.81 करोड़ कार्ड्स सक्रिय थे। इसके साथ ही बैंक क्रेडिट कार्ड मार्केट में टोटल आउटस्टैंडिंग लोन की 28.5% हिस्सेदारी के साथ टॉप पर है। SBI बैंक 1.71 करोड़ कार्ड के साथ दूसरे स्थान पर रहा। ICICI बैंक 1.46 करोड़ कार्ड के साथ तीसरे नंबर पर है। वहीं एक्सिस बैंक 1.24 करोड़ कार्ड के साथ चौथा सबसे बड़ा बैंक है।
मीडिया रिपोर्ट में बताया गया है कि भले ही कार्ड-होल्डर्स की संख्या बढ़ी हो, लेकिन बैंकों के क्रेडिट कार्ड पोर्टफोलियो में चूक भी बढ़ रही है और मार्च 2023 में 66 बेसिस पॉइंट बढ़कर 2.94% हो गई है। रिपोर्ट में दी गई जानकारी के पता चलता है कि क्रेडिट कार्ड और पर्सनल लोन जैसे प्रोडक्ट्स सबसे तेजी से बढ़े हैं।
सिबिल के अनुसार, एसेट क्वालिटी के मोर्चे पर 90 दिनों से अधिक समय तक भुगतान के लिए बकाया क्रेडिट कार्ड की शेष राशि 2.94% थी, जो कि एक साल पहले की अवधि की तुलना में 0.66% अधिक है, जबकि पर्सनल लोन के लिए यह 0.04% बढ़कर 0.94% हो गया। लोन ग्रोथ के नजरिए से, मार्च 2023 तक क्रेडिट कार्ड पर बकाया राशि में 34% की ग्रोथ हुई, और पर्सनल लोन में 29% की ग्रोथ दर्ज की गई है।